Objektitiedosto

Objektitiedostolla tarkoitetaan konekieltä sisältävää binääritiedostoa, jonka kääntäjä on ohjelmointikielisestä lähdekooditiedostosta kääntänyt.

Objektitiedostoa ei vielä voida suorittaa. Suoritettava ohjelma kootaan yhdestä tai useammasta objektitiedostosta sekä kirjastoista linkkeriohjelmalla.

Objektitiedostoilla on useita eri formaatteja riippuen käytetystä alustasta (esim. Windows, Linux) sekä käytetyistä ohjelmista (esimerkiksi GNU-ympäristö, Microsoft Common Language Runtime).

Objektitiedostot voivat käyttää samoja tiedostomuotoja kuin lopullinen ohjelmatiedosto:
 a.out
 COFF, ECOFF, XCOFF
 ELF, Executable and Linkable Format
 Mach-O
 PE, Portable Executable
 SOM/ESOM

Lähteet 

Ohjelmointi